Rock-A-Doodle

Rock-A-Doodle er en britisk 1991 animert musikalsk komedie/fantasy-film løst basert på et skuespill av Edmond Rostand som het Chantecler. Denne filmen var regissert av Don Bluth, produsert av Goldcrest Films for Samuel Goldwyn Company, og originalt utgitt i Storbritannia og Irland den 2. august 1991, og i USA den 3. april 1992. Filmen inneholder stemmene til Glen Campbell, Christopher Plummer, Phil Harris, Charles Nelson Reilly, Sandy Duncan, Ellen Greene og Toby Scott Ganger.

 Handling 

Rammefortellingen handler om en mor som leser et eventyr for sin lille sønn Edmund. 

Handlingen i eventyret er lagt til 1957, da hanen Sjantiklar (Chanticleer i originalversjonen) havner i slåsskamp med en fremmed type som en ugle som heter baron Natt har sendt til gården der Sjantiklar bor. Baron Natt og de andre uglene kan ikke fordra sollyset, og baronen vil få satt en stopper for at Sjantiklars sang får solen til å stige opp på himmelen hver eneste morgen. Sjantiklar greier å overvinne den fremmede angriperen, men han glemmer å gale – og det viser seg at solen stiger på himmelen likevel. Dette får alle de andre dyrene til å bryte ut i skadefro latter og slenge spydige kommentarer til hanen, som full av skam forlater gården og de andre dyrene. Men når hanegalet ikke lyder, går solen ned bak horisonten, og det blir evig mørke og et regnskyll som truer med å drukne gården.

Edmund og familien hans bor også på en gård, og utenfor vinduene herjer en storm som kan ødelegge hele gården. Edmunds mor må ut for å hjelpe de andre i familien med å sikre gård og grunn. Edmund blir alene igjen inne, og han begynner å rope på Sjantiklar for at han skal få solen til å komme tilbake. Men den som kommer, er baron Natt – han er rasende over at Edmund forsøker å blande seg, og med sin magiske pust skaper han Edmund om til en kattunge, som baronen har tenkt å sluke med hud og hår. Lykkeligvis kommer bassethunden Patoo, som Edmund gjenkjenner fra fortellingen om Sjantiklar, og redder kattunge-Edmund; deretter klarer Edmund å skremme bort baronen med en lommelykt. Så møter Edmund en rekke av de andre dyrene fra eventyret; alle sammen leter etter Sjantiklar slik at de kan be om forlatelse for at de var så slemme mot ham. Edmund setter kurs for byen sammen med Patoo, en unnselig skjære som heter Sneips, og en boklærd markmus som heter Peepers. De andre dyrene blir igjen på gården til Edmunds familie.

 Rolleliste (stemmer) 
 Rolle  Amerikansk stemme  Norsk stemme Edmund  Toby Scott Ganger  Eirik Espolin Johnson Patoo  Phil Harris  Eldar Vågan Peepers  Sandy Duncan  Pia Borgli Sneips  Eddie Deezen  Jan Einar Johnsen Sjantiklar  Glen Campbell  Viggo Sandvik Baron Natt  Christopher Plummer  Nils Ole Oftebro Hunch  Charles Nelson Reilly  Anders Hatlo Pinky  Sorrell Booke  Roy Bjørnstad Goldie  Ellen Greene  Brit Elisabeth Haagensli Skaus  Will Ryan  Arnulf Paulsen Klapper  ?  Trond Brænne

 Produksjonsteam 

 Don Bluth – regissør
 David N. Weiss – manus
 John Quested – produsent
 Gary Goldman – produsent 
 Morris F. Sullivan – produsent 
 Robert Folk – komponist
 T.J. Kuenster – komponist
 Lisa Dorney – klipper
 Dan Molina – klipper
 Fiona Trayler – klipper

 Musikk 

Vazelina Bilopphøggers sto for den norske filmmusikken.

 Sporliste 

 «Sun Do Shine» – Glen Campbell
 «We Hate the Sun» – Christopher Plummer
 «Come Back to You» – Glen Campbell 
 «Boungers» – The Don Bluth Players 
 «Tweedle Te Dee» – Christopher Plummer 
 «Treasure Hunting Fever» – Glen Campbell 
 «Sink or Swim» – Ellen Greene 
 «Kiss 'N Coo» – Glen Campbell & Ellen Greene 
 «Back to the Country» – Glen Campbell
 «The Owls Picnic» – Christopher Plummer 
 «Tyin' Your Shoes» – Phil Harris 
 «Sun Do Shine» – Glen Campbell

 Eksterne lenker 


Kategori:Filmer fra 1991
Kategori:Britiske animerte barnefilmer
Kategori:Britiske filmmusikaler
Kategori:Animerte filmmusikaler
Kategori:Britiske animerte fantasyfilmer
Kategori:Engelskspråklige filmer
Kategori:Animerte barnefilmer fra USA
Kategori:Animerte filmmusikaler fra USA
Kategori:Animerte fantasyfilmer fra USA